Blazonavimas (heraldika)

Blazonavimas ( – herbas) – herbo aprašymas (atpasakojimas) pagal heraldikos taisykles.Bernhard Peter: Korrekte und gute Blasonierung. In: welt-der-wappen.de

Šios „kalbos“ mokėjimas leidžia heraldikos specialistams (ir ne tik) perteikti herbą nenaudojant vaizdinių priemonių. Tai labai tiksli kalba, kartu ir paprasta.

Kiekvienas herbo elementas yra glaudžiai susijęs su kitais. Kuo senesnis herbas, tuo lengviau jį blazonuoti (aprašyti), nes kuo senesnis herbas, tuo mažiau jis turi elementų.

 Pagrindiniai principai 
Blazonas turi būti kiek įmanoma trumpesnis ir tikslesnis. Jame aprašomas herbo turinys, tačiau ne herbo stilius. Tam pačiam herbui galimi įvairūs stiliai. Pavyzdžiui, skydo forma nenurodoma (tačiau šalmo forma gali būti svarbi ir tada nurodoma). Vėlgi, šalmo dangtelio forma nėra svarbi ir nenurodoma. Svarbu nurodyti visus nukrypimus nuo įprastinių taisyklių. Pavyzdžiui, šuo herbe įprastai žiūri į dešinę. Jei konkrečiame herbe šuo visgi vaizduojamas žiūrintis į kairę, tai rimta tokio herbo ypatybė. Blazone turi būti vartojami jam įprasti terminai ir heraldikos žodynas. Jei kuriems nors elementams aprašyti žinoma nusistovėjus frazeologija, ji turi būti vartojama.

 Herbo blazonavimas (aprašymas) 
Norint teisingai blazonuoti (aprašyti) herbą, reikia žinoti tam tikras herbo sudėtines dalis, bei svarbiausius terminus, laikytis heraldinio nuoseklumo, pradžioje minint pagrindinius herbo elementus ir jų savybes, palaipsniui pereinant prie mažiau reikšmingų.

Herbo elementai (skliausteliuose jų savybes) pagal svarbą:
 Herbo skydas (lauko (laukų) spalva)
 Skydo dalijimas (padalijimo būdas, spalvos)
 Heroldinės figūros (figūros apibūdinimas, spalva)
 Mobiliosios figūros (figūros apibūdinimas, spalva)
 Šalmas (kokios spalvos, koks metalas)
 Antšalmis
 Karūna (spalva, kokio tipo: karališka, kunigaikščio, grafo ir pan.)
 Šalmo papuošalas (kokios spalvos, kas vaizduojama)
 Mantija (spalva, kokio tipo)
 Skydininkai
 Devizas (moto)
 …

 Blazonavimo pavyzdžiai 

 Šveicarijos herbas 
Blazonavimas:Raudoname (Gules) herbiniame skyde graikiškasis sidabrinis (Argent) kryžius.
Paaiškinimas:
 Gules terminas heraldikoje reiškia raudoną spalvą.
 Graikiškasis kryžius vienodo ilgio galų kryžius, kurie nesiliečia su skydo kraštais.
 Argent heraldikoje metalo spalva reiškianti sidabrą.

 Benedikto XVI herbas 
Blazonavimas (be heraldinių spalvų terminų):
Popiežiaus Benedikto XVI herbas – auksiniame herbiniame skyde (pagrindinis ir svarbiausias blazonavimo elementas), raudoname lenktais kraštais spindulyje (antras pagal svarbą herbo elementas – heroldinė figūra) auksinė Šv. Jokūbo kriauklė (Mobilioji figūra). Dešiniajame viršutiniame lauke juoda mauro galva su raudona karūna, raudonu auskaru ir raudona apykakle. Kairiajame viršutiniame lauke ant užpakalinių kojų stovi juodas lokys su raudonais nagais ir iškištu raudonu liežuviu. Per juosmenį sidabrine juosta perrištas raudonas balnas su įžambiu sidabriniu kryžiumi.

 Skydo pusės ir laukai 
Jeigu padalintume skydą į devynis laukus (3:3:3:) ir juos sunumeruotumėme, tai garbingiausias laukas būtų pirmas, mažiausiai reikšmingas – devintas. Tai žinotina norint sudaryti jungtinį herbą, kad visi laukai jame užimtų deramą vietą pagal rangą ar svarbą.
Kiekvienas laukas turi savo pavadinimą:
 1 – Skydo galvos dešinė
 2 – Skydo galva
 3 – Skydo galvos kairė
 4 – Skydo širdies dešinė
 5 – Skydo širdis
 6 – Skydo širdies kairė
 7 – Skydo papėdės dešinė
 8 – Skydo papėdė
 9 – Skydo papėdės kairė
A – Skydo dešinė, B – Skydo kairė, C – Skydo galva, D – Skydo papėdė.

 Šaltiniai 

Kategorija:Heraldika